Լիճ Բուլոնյան անտառում
**Բուլոնյան անտառ** (ֆր.՝ le bois de Boulogne), հանրային մեծ պուրակ Փարիզի 16-րդ շրջանում։ Վենսենի անտառի հետ հանդիսանում է Փարիզի «թոքերը»։ Ունի 846 հա մակերես։ 2.5 անգամ մեծ է Նյու Յորքի Կենտրոնական պարկից և 3.3 անգամ՝ Լոնդոնի Հայդ պարկից։ Գտնվում է Ռուվրե անտառի տարածքում. կենտրոնում Բագատել պուրակն է։

Բուլոնյան անտառի հյուսիսային մասում կան ատրակցիոններ մեծերի և փոքրերի համար։ Հարավարևելյան մասում գտնվում են ջերմոցներ և Պրե-Կատելան այգին։

Անտառը հայտնի է նաև մարմնավաճառներով, որոնք աշխատում են երեկոյան և գիշերային ժամերին։

Պատմություն
-----------

Բուլոնյան անտառը ձևավորվել է Ռուվրե կաղնուտի (Bois de Rouvray) մնացորդների հիման վրա։ Առաջին անգամ հիշատակվել է 717 թվականին, երբ ֆրանկների արքա Հիլդերիկ 2-րդը տարածքը նվիրում է Սեն Դենի աբբայությանը, որը, ազդեցիկ լինելով, հիմնել էր մի քանի վանքեր։ Սակայն Ֆիլիպ II-ը միաբանությունից գնում է տարածքի մեծ մասը որսորդության նպատակով։

1929 թվականին Բուլոնյան անտառը պաշտոնապես հռչակվում է Փարիզի 16-րդ շրջանի

### Անվան ծագում

Էդուարդ Մանե, «Ձիարշավ Բուլոնյան անտառում»
1308 թվականին Ֆիլիպ IVը Բուլոն սյուր Մերում երդման արարողությունից հետո հրամայում է մերձփարիզյան անտառում կառուցել եկեղեցի՝ նվիրված Աստվածամորը։ Այստեղից էլ իրենց անվանումներն են ստանում Բուլոն սյուր Սենը (Boulogne-sur-Seine) և Բուլոնյան անտառը։

Հարյուրամյա պատերազմի ընթացքում անտառը դարձել էր գողերի և ավազակների ապաստարան։ 1416-1417 թվականներին Բուրգունդիայի հերցոգի զորքերը հրդեհում են անտառի մի մասը։ Լյուդովիկոս XI-ի օրոք անտառը վերականգնվում է. անտառով անցնում էր արդեն երկու ճանապարհ։

Այն բանից հետո, երբ Ֆրանցիսկոս I-ի օրոք կառուցվում է Բուլոնյան ամրոցը, անտառը հաճախ է օգտագործվում տոնակատարությունների համար։ Որսի համար նախատեսված հատվածը ցանկապատվում է։ Հենրի IV-ը այստեղ տնկել է տալիս 15.000 թթենի` մտադիր լինելով հիմնել մետաքսի ֆաբրիկա։

18-րդ դարի սկզբին Բուլոնյան անտառը դառնում է փարիզյան ազնվականության սիրելի զբոսավայրը:Լյուդովիկոս XVI-ը Բուլոնյան անտառը հռչակում է հանրային տարածք` բաց անելով մուտքը բոլորի համար։

Բուլոնյան անտառը հաճախ է պատկերվել 19-րդ դարի վերջի և 20-րդ դարի սկզբի արվեստում։ Անտառը իրենց ստեղծագործություններում ներկայացրել են Էմիլ Զոլան, Գյուստավ Ֆլոբերը, Մարսել Պրուստը։

Նապոլեոն III-ի օրոք՝ 1852-1858 թվականներին, անտառի նախագիծը ամբողջովին վերանայվում է. ընդարձակում ու երկարացնում են ծառուղիները՝ հասցնելով 80կմ-ի, փորվում են լճակներ ու գետակներ, տնկվում է 400.000 ծառ։

Բուլոնյան անտառը թվերով
-----------------------

Bois de Boulogne
* 30կմ ընդհանուր ուղի
* 14կմ արահետ հետիոտների համար
* 14կմ ուղի՝ նախատեսված հեծանվորդների համար
* 28կմ ուղի՝ ձիարշավի համար
* 2.5կմ վազքուղի
* 10 ռեստորան, 8 բուֆետ
* Ծառերի ընդհանուր թվի 56% - կաղնի, 11% - ակացիա, 10% - սոճի

Պատկերասրահ
-----------

* Բագատել պուրակԲագատել պուրակ
* Վարդաստաններ Բագատել պուրակումՎարդաստաններ Բագատել պուրակում
* Ջերմոցներ ՕտեյումՋերմոցներ Օտեյում
* Նավակներ լճումՆավակներ լճում
* Ջրային կասկադՋրային կասկադ
* Հուշարձան՝ նվիրված աերոստատով առաջին թռիչքինՀուշարձան՝ նվիրված աերոստատով առաջին թռիչքին

Ծանոթագրություններ
------------------

1. ↑  Its name is commemorated in the communes of Rouvray-Catillon and Rouvray-St-Denis.
2. ↑  Patrice de Moncan, p. 9
3. ↑  Dominique Jarrassé, Grammaire des jardins Parisiens, p. 94

Արտաքին հղումներ
----------------

* Պաշտոնական կայք ֆրանսերենով

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 4514416-3 · ISNI: 0000000107433069 · LCCN: n90716765 · VIAF: 145550998 · WorldCat VIAF: 145550998 |

 |